Sultanım (Koroğlu)
Qoç quzudan quzu törər qoç olar,
Qoçaqlardan qoçaq olur, sultanım!
Qovğa günü mərd igidlər şad olur,
Müxənnətlər naçaq olur, sultanım!

Bir çox iyid bir orduya daldadı,
Qarı düşmən sağdadı, ya soldadı,
Qaçar-qaçar rəqibini aldadır,
Qayıtmamış haçaq olur, sultanım!

Türk atının kəhərindən, göyündən,
Qoçaq minər yüyrəyindən, yeyindən,
Bir çox iyid xəbər aldı bəyindən,
Savaş günü haçaq olur, sultanım!

Qoç Koroğlu oxun çəkər kirişə,
Müxənnətin nə haqqı var girişə,
Mərd igidin əli yetsə bir işə,
Min igidə yaraq olur, sultanım!

Mənbə
 Qara Namazov, "El çələngi" (xalq şeirindən seçmələr), Bakı, 2004.
Qoşmalar